Diari Oficial de la Generalitat Valenciana


Sumari del DOGV 8060, del 12-06-2017 (2017/4186)

Informació pública de la relació de terrenys i propietaris afectats per a l'obtenció de la xarxa primària denominada Ronda Platja (sector 13 la Marina). Expedient número 062-0018/2017.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   8060

Data del DOGV
:   12-06-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/4186


Data del document
:   02-05-2017

Organisme emissor
:   Ajuntament de Tavernes de la Valldigna

Tipus de document
:   Anunci

Correcció d'errades

 Descriptors 

:   * Tavernes de la Valldigna
    * pla d'urbanisme
    * administració local

Informació pública de la relació de terrenys i propietaris afectats per a l'obtenció de la xarxa primària denominada Ronda Platja (sector 13 la Marina). Expedient número 062-0018/2017. [2017/4186]  
Per Resolució número 1292/2017, de 17 de maig, d'aquesta regidoria, es va aprovar el projecte d'ocupació directa dels terrenys necessaris per a la xarxa primària denominada Ronda Platja, en el tram que discorre pel sector 13 la Marina, de sòl urbanitzable, mitjançant ocupació directa.  
En compliment d'aquesta resolució i d'acord amb el que preveu l'article 107.2 de la LOTUP, fa pública la relació de terrenys i propietaris afectats, aprofitaments urbanístics corresponents a cada un d'aquests i unitat o unitats d'execució on hauran de fer-se efectius els seus drets:  
  
Taula 01 de la memòria (quadre annex)  
Tots els aprofitaments es faran efectius en la unitat d'execució única del sector 13 la Marina, de sòl urbanitzable.  
- Els interessats disposaran d'un termini de dos mesos des de la notificació de la resolució aprovatòria del projecte per a efectuar una contraoferta per a la cessió pactada del sòl, a través d'una compensació econòmica o la seua integració en unitat d'execució o en condicions diferents a les oferides per l'Administració.  
- L'ocupació solament podrà dur-se a terme transcorregut el termini de dos mesos des de la notificació.  
- En l'expedient, l'Administració haurà d'acreditar l'intent efectiu d'aconseguir un acord amb el propietari que haja efectuat contraoferta justificant la causa que impedeix l'acceptació.  
- Transcorregut aquest termini, l'ocupació implicarà l'alçament d'acta en la qual es farà constar, almenys:  
1r Lloc i data de l'atorgament i determinació de l'administració actuant.  
2n Identificació dels titulars dels terrenys ocupats i la situació registral.  
3r Superfície ocupada i aprofitaments urbanístics que els corresponguen.  
4t Unitat d'execució on es faran efectius aquests aprofitaments.  
  
- S'entendran les actuacions amb el ministeri fiscal en cas de propietaris desconeguts, no compareixents, incapacitats sense persona que els represente o quan es tracte de propietat litigiosa.  
- L'Ajuntament expedirà, a favor de cada un dels propietaris dels terrenys ocupats, certificat dels punts assenyalats anteriorment. Una còpia d'aquest certificat, acompanyada del corresponent plànol, es remetrà al Registre de la Propietat per a inscriure la superfície ocupada a favor de l'Administració en els termes establits reglamentàriament.  
  
- Simultàniament a la inscripció a què es refereix la regla anterior, s'obrirà foli registral independent a l'aprofitament urbanístic corresponent a la finca ocupada segons el certificat, i a aquest foli es traslladaran les inscripcions de domini i altres drets reals vigents sobre la finca abans de l'ocupació.  
La qual cosa es fa pública als efectes del que disposa l'article 107.2 de la LOTUP.  
  
Tavernes de la Valldigna, 2 de maig de 2017.- El regidor delegat: Josep Llàcer Gandia.